Na osnovu člana 20 a) Zakona o radu („Sl. novine Federacije BiH“ broj: 26/16, 89/18 i 44/22), člana 4. Uredbe o postupku prijema u radni odnos u javnom sektoru u Tuzlanskom kantona („Sl.novine Tuzlanskog kantona“ broj: 4/19, 4/20, 11/20 i 5/21), člana 12. Pravilnika o radu Zavoda za javno zdravstvo Tuzlanskog kantona, Odluke o potrebi prijema u radni odnos broj 01-775-1/22 od 29.07.2022. godine, te saglasnosti Ministarstva zdravstva Tuzlanskog kantona broj 13/1-30-17815/22 od 23.08.2022. godine, direktor Zavoda za javno zdravstvo Tuzlanskog kantona r a s p i s u j e

**JAVNI OGLAS**

**za prijem u radni odnos na neodređeno vrijeme u**

**Zavodu za javno zdravstvoTuzlanskog kantona**

**I**

Zavod za javno zdravstvo Tuzlanskog kantona (u daljem tekstu: Zavod) raspisuje Javni oglas za prijem u radni odnos na neodređeno vrijeme sa punim radnim vremenom (u daljem tekstu: Javni oglas) na sljedeća radna mjesta:

1. Diplomirani zdravstveni tehničar u Službi za zdravstvenu statistiku i kvalitet – 1 izvršilac
2. Zdravstveni tehničar u Službi za epidemiologiju - 1 izvršilac.

**II**

Opisi poslova radnih mjesta iz tačke I ovog Javnog oglasa:

1. Diplomirani zdravstveni tehničar u Službi za zdravstvenu statistiku i kvalitet:

* prikuplja, kontroliše, obrađuje i analizira Izvještaje zdravstvenih ustanova o pruženim uslugama i iskorištenosti kadrova po svim nivoima i ustanovama iz Programa/Ugovorene zdravstvene zaštite,
* vrši unos podataka u baze podataka i vrši ocjenu izvršenja,
* vrši logičku, formalnu i matematičku kontrolu, obradu i analizu dostavljenih izvještaja iz zdravstvenih ustanova i sačinjava zbirne evalucione izvještaje,
* učestvuje u sačinjavanju Izvještaja o realizaciji programa zdravstvene zaštite za primarnu, specijalističko konsultativnu i bolničku zdravstvenu zaštitu, po metodologijama praćenja za javni i privatni sektor,
* pruža stručno metodološku pomoć u vođenju evidencija iz oblasti zdravstvenih usluga,
* učestvuje u izradi publikacija, analiza i izvještaja Zavoda od interesa za zdravstveno osiguranje i dr.

1. Zdravstveni tehničar u Službi za epidemiologiju

* vodi evidenciju, prijavljivanje oboljenja/smrti od zarazne bolesti, epidemija zaraznih bolesti,
* vrši praćenje epidemiološke situacije u pogledu obolijevanja stanovništva od zaraznih bolesti, izrađuje izvještaje o kretanju zaraznih bolesti,
* učestvuje u pružanju pomoći kod svih mjera i akcija na prevenciji i suzbijanju zaraznih bolesti,
* učestvuje u nadzoru nad povratnicima iz zemalja sa endemskim žarištima karantinskih bolesti te aktivnostima u vanrednim prilikama,
* učestvuje u provođenju preventivne i obavezne dezinfekcije, dezinsekcije i deratizacije,
* učestvuje u edukativno promotivnim aktivnostima,
* vrši prikupljanje, provjeru i matematičku obradu sedmičnih, mjesečnih i godišnjih izvještaja iz vakcinalnih centara o provedenoj imunizaciji prema kalendaru obavezne imunizacije,
* učestvuje u izradi izvještaja o provedenoj imunizaciji,
* vrši skladištenje i monitoring hladnog lanca u ZZJZ Tuzlanskog kantona, izdavanje vakcina domovima zdravlja,
* vodi evidenciju povrijeđenih osoba od strane životinja za provođenje postekspozicijske antirabične zaštite, vrši apliciranje seruma i vakcina za lica povrijeđena od životinja,
* učestvuje u organizaciji, sprovođenju, sakupljanju i razvrstavanju medicinskog otpada, skladištenju, provođenju stručnog nadzora, vođenju evidencije, evaluaciji i izvještavanju,
* učestvuje u izradi publikacija Zavoda,
* učestvuje u aktivnostima unapređenja kvaliteta i sigurnosti zdravstvenih usluga i dr.

**III**

Kandidati koji se prijavljuju na Javni oglas moraju ispunjavati opšte i posebne uslove i to:

1. Opšti uslovi

* da su državljani Bosne i Hercegovine,
* da su stariji od 18 godina,
* da posjeduju opštu zdravstvenu sposobnost za obavljanje poslova radnog mjesta na koje

apliciraju

1. Posebni uslovi:

Za radno mjesto pod brojem 1. iz tačke I ovog Javnog oglasa:

* VSS zdravstvenog usmjerenja odnosno I ciklus visokog obrazovanja zdravstvenog usmjerenja sa ostvarenih 240 ili 180 ECTS studijskih bodova – opšti smjer
* položen stručni ispit
* odobrenje za rad u struci (licenca)
* poznavanje rada na računaru
* radno iskustvo u struci u trajanju od 6 mjeseci

Za radno mjesto pod brojem 2. iz tačke I ovog Javnog oglasa:

* SSS - Srednja medicinska škola – opšti ili sanitarni smjer
* položen stručni ispit
* odobrenje za rad u struci (licenca)
* poznavanje rada na računaru

- radno iskustvo u struci u trajanju od 6 mjeseci

**IV**

Za prijavu na Javni oglas kandidati su dužni dostaviti uredno popunjen prijavni obrazac koji se može preuzeti na web stranici Zavoda [www.zjztk.ba](http://www.zjztk.ba) uz koji se dostavljaju sljedeći dokazi o ispunjavanju opštih i posebnih uslova:

Za radno mjesto pod brojem 1. iz tačke I ovog Javnog oglasa:

* Uvjerenje o državljanstvu
* Izvod iz matične knjige rođenih
* Potvrdu o prebivalištu CIPS ili PBA3 obrazac
* Diplomu o završenom fakultetu
* Dodatak diplomi odnosno uvjerenje o prosjeku ocjena tokom studiranja
* Dokaz o završenoj obuci za rad na računaru
* Uvjerenje o radnom iskustvu u struci na poslovima za koje je potreban isti stepen stručne spreme i profila koji se traži Javnim oglasom
* Uvjerenje o vremenu provedenom na evidenciji Službe za zapošljavanje nakon sticanja stručne spreme i profila koje se traži Javnim oglasom (ukoliko kandidat ima)
* Ljekarsko uvjerenje, kao dokaz da zdravstveno stanje i psihofizičke sposobnosti odgovaraju uslovima radnog mjesta, dostavit će onaj kandidat koji bude izabran, prije prijema u radni odnos.

Za radno mjesto pod brojem 2. iz tačke I ovog Javnog oglasa:

* Uvjerenje o državljanstvu
* Izvod iz matične knjige rođenih
* Potvrdu o prebivalištu CIPS ili PBA3 obrazac
* Diplomu odnosno svjedočanstvo o završenoj srednjoj školi
* Uvjerenje o prosjeku ocjena tokom školovanja
* Dokaz o završenoj obuci za rad na računaru
* Uvjerenje o radnom iskustvu u struci na poslovima za koje je potreban isti stepen stručne spreme i profila koji se traži Javnim oglasom
* Uvjerenje o vremenu provedenom na evidenciji Službe za zapošljavanje nakon sticanja stručne spreme i profila koje se traži Javnim oglasom (ukoliko kandidat ima)
* Ljekarsko uvjerenje, kao dokaz da zdravstveno stanje i psihofizičke sposobnosti odgovaraju uslovima radnog mjesta, dostavit će onaj kandidat koji bude izabran, prije prijema u radni odnos.

Kandidati koji uz prijavu dostave dokaz izdat od nadležnih organa da pripadaju jednoj od branilačkih kategorija po Zakonu o dopunskim pravima branilaca i članova njihovih porodica („Sl.novine Tuzlanskog kantona“ br. 65/12, 5/14, 12/16, 6/20 i 10/20), imaju prioritet pri zapošljavanju tako što će prilikom izbora imati prednost u odnosu na kandidate koji, po prethodno obavljenom bodovanju pod jednakim uslovima, imaju jednak broj bodova.

Sva dokumenta dostaviti u originalu ili ovjerenoj kopiji, ne stariji od 6 mjeseci.

**V**

Sa kandidatima koji budu ispunjavali formalno-pravne uslove, Komisija za provođenje procedure prijema u radni odnos, u skladu sa kriterijima za bodovanje kandidata, obavit će provjeru znanja radnih i stručnih sposobnosti i vještina za radna mjesta, i to:

1. Za radno mjesto Diplomirani zdravstveni tehničar u Službi za zdravstvenu statistiku i kvalitet na osnovu pismenog testiranja, praktičnog rada i obavljenog usmenog intervjua
2. Za radno mjesto Zdravstveni tehničar u Službi za epidemiologiju na osnovu praktičnog rada i obavljenog usmenog intervjua.

O vremenu i mjestu održavanja pismenog testiranja, praktičnog rada i intervjua kandidati će biti naknadno obavješteni.

**VI**

Javni oglas se objavljuje u dnevnom listu „Oslobođenje“ i na web stranici Zavoda [www.zjztk.ba](http://www.zjztk.ba), a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana počev od narednog dana od dana objave u dnevnom listu „Oslobođenje“.

Poslodavac će sa izabranim kandidatom zaključiti ugovor o radu najkasnije u roku od 8 (osam) dana od dana konačnosti odluke o izboru.

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

**VII**

Za prijavu na Javni oglas potrebno je prijavni obrazac sa dokazima o ispunjavanju uslova iz Javnog oglasa dostaviti u zatvorenoj koverti na adresu:

Zavod za javno zdravstvo Tuzlanskog kantona, ul. Tuzlanskog odreda broj 6., 75000 Tuzla, sa naznakom „Prijava na Javni oglas za prijem u radni odnos na neodređeno vrijeme – NE OTVARATI“, uz obavezno navođenje naziva radnog mjesta iz tačke I za koje kandidat aplicira.

Prijave se dostavljaju lično ili poštom preporučeno.

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene Javnim oglasom.

Ispunjavanje uslova utvrđenih ovim Javnim oglasom se računa danom predaje prijave.

Podnosilac neblagovremene, nepotpune i neuredne prijave nije učesnik Javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.